Фриули - Венеция Джулия
Фриули – Венеция Джулия (; ; ; ) е административен регион в Североизточна Италия с население – 1 233 723 жители (2009), който се ползва със специален автономен статут. Има население от 1 215 538 души (по приблизителна оценка от декември 2017 г.).

География 
Регион Фриули – Венеция Джулия се оформя от два географски района: Фриули (96% от територията), с историческа столица Удине, и Венеция Джулия. Границата между двата района не е точно определена, обикновено река Тимаво се счита като граница. Район Венеция Джулия е само малка част на историческия район, който е бил разделен между Италия и бивша Югославия (днес словенска територия) след Втората световна война. Според други, като гражданите на провинцията Гориция, границата е река Изонцо.

Регионът граничи:
 на север с Австрия (Каринтия)
 на изток със Словения
 на запад с регион Венето (провинции Белуно, Тревизо и Венеция)
 на юг с Адриатическо море.

Регионалната територия е предимно планинска (най-висок връх е планина Колянс – 2780 m), Източните Алпи са 42,6% от територия, 38,1% е равнинна а 19,3% е хълмиста. Район Венеция Джулия е геологично различен, тъй като е карстово плато.

Административно деление 
Регионът се поделя на 4 провинции и 218 общини.

Източници